Louis Joseph Daussoigne-Méhul

Louis Joseph Daussoigne-Méhul (vuoteen 1855 saakka Louis-Joseph Daussoigne, 10. kesäkuuta 1790 Givet, Ranska – 10. maaliskuuta 1875 Liège) oli ranskalainen säveltäjä ja Liègen konservatorion pitkäaikainen johtaja.

Säveltäjä Étienne Méhulin veljenpoika ja ottolapsi Louis-Joseph opiskeli musiikkia Pariisin konservatoriossa kasvatusisänsä, Louis Adamin ja Charles-Simon Catelin johdolla ja vastaanotti Prix de Rome -palkinnon 1809. Sen turvin hän vietti Roomassa vuodet 1810–1813. Hän palasi Pariisin konservatorioon opettajaksi, kunnes hänet vuonna 1826 valittiin Liègen konservatorion johtajaksi. Tätä tehtävää hän hoiti 35 vuotta kuolemaansa asti.

Neljän väheksytyn ja esittämättä jääneen oopperan jälkeen Daussoigne-Méhul sai tuotantoon yksinäytöksisen oopperansa Aspasie et Pericles, joka kantaesitettiin Pariisin oopperassa 1820 ja sai kohtalaisen hyvän suosion. Paremmin menestyi kolminäytöksinen Valentine de Milan, jonka hän viimeisteli kasvatti-isänsä Étienne Méhulin jäljiltä.

Lähteet

 Ranskalaiset säveltäjät
 Vuonna 1790 syntyneet
 Vuonna 1875 kuolleet
Musiikkipedagogit
Ranskalaiset oopperasäveltäjät